b'\n_START_ARTICLE_\nNational Space Science Data Center\n_START_PARAGRAPH_\nNational Space Science Data Center jeb NSSDC (no ang\xc4\xbcu:   "Nacion\xc4\x81lais kosmisk\xc4\x81s zin\xc4\x81tnes datu centrs") ir NASA Saules sist\xc4\x93mas izp\xc4\x93tes noda\xc4\xbcas departaments. Tas tika izveidots, lai arhiv\xc4\x93tu NASA kosmosa misiju datus. NSSDC atrodas NASA Godarda kosmisko lidojumu centr\xc4\x81 Gr\xc4\xabnbelt\xc4\x81, Merilend\xc4\x81. NSSDC sniedz br\xc4\xabvu pieeju NASA datiem zin\xc4\x81tniekiem un citiem interesentiem. Tiek pied\xc4\x81v\xc4\x81ti gan neapstr\xc4\x81d\xc4\x81ti zin\xc4\x81tniski dati, gan att\xc4\x93li.\n_START_SECTION_\nGalvenais katalogs\n_START_PARAGRAPH_\nNSSDC uztur starptautisku identifikatoru katram palaistajam kosmiskajam apar\xc4\x81tam un Zemes m\xc4\x81ksl\xc4\xabgajam pavadonim. \xc5\xa0\xc4\xab un papildu inform\xc4\x81cija ir pieejama galvenaj\xc4\x81 katalog\xc4\x81, izmantojot internetu.'